Versele-Laga - Vogelartikelenwebshop.nl
Home / Merken / Versele-Laga
Versele-Laga Winter Plus I.C.⁺ (20 kg)
Versele-Laga Prestige Parkietenzaad (4 kg)
Versele-Laga Prestige Grote Parkieten (4 kg)
Versele-Laga Complete Ferret
Versele-Laga Show 4 (20 kg)
Versele-Laga Classic met Lam & Rijst (10 kg)
Versele-Laga Schelpenzand wit (25 kg)
Versele-Laga Prestige Parkietenzaad Jo Mannes (20 kg)
Versele-Laga Classic Duo Krok (10 kg)
Versele-Laga Afrikaanse Prachtvinken mix (20 kg)
Versele-Laga GRA-MIX hennengraan (20 kg)
Versele-Laga Classic Europese vogels (20 kg)
Versele-Laga African Parakeet Loro Parque Mix (20 kg)
Versele-Laga Mezenbollen met bessen
Versele-Laga Premium Black Label Master Weduwschap
Versele-Laga Colombine Seaweed
Versele-Laga Colombine Energy Corn I.C.+
Versele-Laga Colombine Succes Corn I.C.+
Versele-Laga Colombine Carot Corn I.C.+ Light
Versele-Laga Hawaiian Sweet Noodlemix
Versele-Laga Mexican Spicy Noodlemix
Versele-Laga Classic Senior (20 kg)
Versele-Laga Classic Special Dinner (20 kg)
Versele-Laga Duck 2 pellet (20 kg) Wilgedraai Voortrekkerkamp 2019 Kampinligting
Sperdatum vir inskrywings
Saterdag 31 Augustus 2019 (Inskrywings sal na hierdie datum gesluit word en geen verdere inskrywings sal aanvaar word nie.)
Betalings word aanlyn deur middel van Wilgedraai se webblad hanteer en nie deur die kommando’s nie. Ten einde in te skryf vir Wilgedraai Voortrekkerkamp word beide ŉ in­skry­wingsvorm en betaling vereis. Om jou of jou kind se plek op die kamp te verseker, is ŉ deposito van ten minste 50% van die totale kampkoste nodig. Vir afbetalingsopsies en -reëlings kan Nicoleen Thirion gekontak word by administrasie@wilgedraai.co.za. Die uitstaande balans moet teen Saterdag 31 Augustus 2019 betaal wees. Indien daar nie aan hierdie bepalings voldoen word nie, verbeur jy jou of jou die kind se inskrywing vir die kamp (en vir die kursus).
Betalings kan aan Wilgedraai Voortrekkerkamp gemaak word by:
Rekeningnaam: Wilgedraai Voortrekkerkamp
Rekeningnommer: 623 8308 8088
Takkode: 205 609
Verwysing: Soos verskaf met die voltooiing van die inskrywingsvorm
Indien ŉ EFT gedoen is moet die bewys van betaling aan inskrywings@wilgedraai.co.za gestuur word.
Wilgedraai geen tjeks of kontant aanvaar nie en kwitansies sal per versoek uitgereik word.
Saterdag 21 September 2019
Indien jou kind se kursus Sondag begin maar hy/sy alreeds Saterdag op die kamp aan­meld is daar ŉ addisionele fooi van R35 betaalbaar. Daar sal ook verwag word dat jou kind help met die opslaan en inrig van die kamp.
Saterdag 28 September 2019 om 11:00 (Indien jy en/of jou kind die kamp vroeg moet verlaat, moet daar vooraf met die Kampleier ŉ reëling getref word. Niemand mag die kamp sonder toestemming verlaat nie.) Let daarop dat al die kursusse ŉ minimum by­wooningsperiode het en indien jou kind nie vir ten minste daardie periode die kursus bygewoon het nie, mag Wilgedraai Voortrekkerkamp nie die betrokke kenteken toeken nie.
Sien Wilgedraai Voortrekkers se inskrywingsvorms om vir jou of jou kind ŉ plek op die bus te bespreek. Indien daar nie van die kamp se busvervoer gebruik word nie, moet jy vir jouself of jou kind vervoer reël na en van die kamp.
Opsie 1 Eie vervoer R0
Opsie 2 Bus: Saterdag (retoer) R380
Opsie 3 Bus: Saterdag (een rigting) R220
Opsie 4 Bus: Sondag (retoer) R380
Opsie 5 Bus: Sondag (een rigting) R220
Opsie 6 Bus: Vanaf die kamp terug (een rigting) R220
Busse vertrek Saterdag en Sondag vanaf Hoërskool Menlopark om 07:00, stop by Highveld Engen 1 Stop en vertrek op 08:00 na die kamp.
Busse vertrek Saterdag 28 September 2019 om 11:00, stop om 13:00 by die Highveld Engen 1 Stop en arriveer om 14:00 by Hoërskool Menlopark.
Kinders moet hulle eie tente saambring. Dit moet verkieslik ŉ twee- of driemantent wees. Ons kry van tyd tot tyd ŉ donderstorm so daar word aanbeveel dat genoeg ordentlike tentpenne saamgebring word. Wilgedraai Voortrekkerkamp voorsien nie tente vir verblyf nie.
Daar is beperkte slaapplekke in die chalets en houthuisies vir volwassenes. Slaapplek sal toegeken word soos volledige inskrywings en betalings verwerk word. Indien ŉ volwassene nie in ŉ chalet of houthuisie wil bly nie, moet hulle self ŉ tent of karavaan saambring.
Vir meer inligting rakende die kursusse en maksimum aantal inskrywings besoek ons Kursusbladsy.
NAAM KENTEKEN(S) MAKS. GR. PRYS
Oewervernuf Oewervernuf (O) 25 7 R1 150
Varswaterkunde Varswaterkunde (O)
Riviere (O) 60 8 R1 150
Roeikunde Roeikunde (V)
Waterveiligheid (B) 36 9 R1 230
Varswaterhengel Varswaterhengel (V)
Waterveiligheid (B) 20 9 R1 250
Seilkuns Seilkuns (V)
Seilvernuf (V) 36 10 R1 330
Kampmedia Fotografie (V) 10 9, 10, 11 R1 150
Ruiterkuns Ruiterkuns (V)
Anglo-Boereoorlog (A) 20 10, 11, 12 R1 330
Vaandrigte Waardes (C)
Tradisionele Spele (A) 12 10, 11, 12 R1 200
Motorbootkunde Motorbootkunde (V) Waterveiligheid (B) 20 11, 12 R1 630
Selfbehoud Varswaterselfbehoud (B) 24 11, 12 R1 180
Mas Luitenante – Volw. R1 200
Kostes sluit in:
Verblyf vir sewe of agt nagte (afhangende wanneer daar aangemeld word)
Inpaklyste sal op die webblad gepubliseer en uitgestuur word nadat die kamp se in­skry­wings gesluit het.
Daar is verskeie items te koop in Wilgedraai se aanlyn winkel by die volgende skakel: www.wilgedraai.co.za/winkel/. (Die aanlyn winkel sal slegs beskikbaar wees indien jy as ŉ gebruiker op die webblad ingeteken is. Indien jy nie ŉ gebruikersrekening het nie, gaan jy eers een moet skep.)
Daar sal deur die loop van die kamp ŉ snoepie beskikbaar wees. Hierdie snoepie is egter kontantloos. Ouers kan vir hulle kinders snoepiegeld oorbetaal deur middel van die aanlyn winkel. Hierdie geld sal dan op die Verkenner se bandjie (wat hulle by registrasie ontvang) geplaas word. Hierdie bandjie se strepieskode word dan gebruik om te betaal vir items by die snoepie. Ouers kan selfs gedurende die kamp nog snoepiegeld deur middel van hierdie proses vir hul kinders laai.
Navrae kan aan navrae@wilgedraai.co.za gestuur word. Van daar sal dit na die betrokke kampbestuurslid verwys word, wat dit sal opvolg.
Vir die kursusleiers se kontakinligting besoek gerus die Kontakinligtingbladsy.
ŉ Persoon mag slegs vir een kursus ingeskryf word.
ŉ Kind mag slegs ingeskryf word vir ŉ kursus wat vir sy/haar betrokke graadgroep aangebied word.
Let daarop dat elke kursus slegs ŉ beperkte aantal kursusgangers kan akkommodeer. Indien die maksimum bereik word, sal geen verdere inskrywings vir die kursus aanvaar word nie.
Inskrywings vir ŉ kursus kan sonder aankondiging gesluit word op die diskresie van die kampleier en sal die betrokke opsie van die inskrywingsvorm verwyder word.
Vir al die inligting rakende die kursusse kan op Wilgedraai Voortrekkerkamp se webblad verkry word by www.wilgedraai.co.za/kursusse/.
Alle inskrywings word aanlyn hanteer word en geen blokbesprekings deur kommando’s sal meer aanvaar word nie.
Indeling van volwassenes by kursusse
Die kursusleier is verantwoordelik om hulle span instrukteurs en fasiliteerders saam te stel.
Indien ŉ volwassene by ŉ spesifieke kursus wil diens doen, kan die volwassene dit met die betrokke kursusleier bespreek alvorens die volwassene inskryf.
Volwassenes wat vir die eerste keer op Wilgedraai Voortrekkerkamp kamp is onderhewig aan die bywoning en voltooiing van die Mas Luitenantekursus (oriënteringskursus vir nuwe volwas­se­nes).
Die finale indeling van volwassenes by kursusse berus by die kampleier in oorleg met die betrokke kursusleier.
Seilkuns en Selfbehoud het ŉ keuringsproses vir instrukteurs en ŉ volwassene kan slegs op uitnodiging diens lewer by hierdie kursusse.
Indien dit onmoontlik geraak het vir iemand om Wilgedraai by te woon, nadat die hy/sy ingeskryf het, mag hulle onttrek.
Dit sal hoog op prys gestel word indien ŉ ander persoon in die plek van die onttrekking kan kom kamp.
Indien dit nie moontlik is nie, kan die volgende reëling getref word:
As ŉ persoon voor Saterdag 31 Augustus 2019 onttrek sal Wilgedraai 100% van die kampgelde terugbetaal word.
As ŉ persoon voor Saterdag 7 September 2019 onttrek sal Wilgedraai 50% van die kampgelde terugbetaal.
As ŉ persoon na Saterdag 7 September 2019 onttrek sal Wilgedraai ongelukkig geen van die kampgelde terugbetaal nie omdat daar reeds uitgawes aangegaan is.
Enige versoek om ŉ persoon te onttrek kan aan die Adjunkkampleier: Administrasie, Nicoleen Thirion by administrasie@wilgedraai.co.za gestuur word.
Kommando’s kan op enige tyd ŉ lys van hul inskrywings aanvra. Die Adjunkkampleier: Admi­ni­strasie sal spoedig werk daarvan maak.
Kommando’s sal nadat die inskrywings gesluit het ŉ rekonsiliasielys ontvang.
Indien daar enige navrae is rakende ŉ spesifieke inskrywing of transaksie kan die navraag aan administrasie@wilgedraai.co.za die Adjunkkampleier: Administrasie, Nicoleen Thirion gestuur word by.
Sigarette, drank, dwelmmiddels en items van ŉ seksuele aard
Die gebruik of besit van enige sigarette en e-sigarette deur kinders is verbode.
Die gebruik of besit van waterpype (hubbly bubblies), drank, dwelmmiddels en items van ŉ seksuele aard is vir kinders en volwassenes streng verbode.
Die standaard vrywaring vir jeuglede van die Voortrekkers is van toepassing en deur ŉ kind in te skryf aanvaar die ouer of wettige voog sodanige vrywaring. Dié vrywaring kan verkry word by www.wilgedraai.co.za/vrywaring-jeuglede/.
Die standaard vrywaring vir volwasse lede van die Voortrekkers is van toepassing en deur hom-/haarself in te skryf aanvaar die volwassene sodanige vrywaring. Dié vrywaring kan verkry word by www.wilgedraai.co.za/vrywaring-volwasselede/.
ŉ Inskrywing vir Wilgedraai Voortrekkerkamp impliseer dat hierdie bepalings en voorwaardes verstaan en nagevolg sal word en dat die kind/volwassenes sy/haar besittings sal onderwerp om deursoek te word, deur lede van die kampdagbestuur, in die geval van ŉ oortreding of waar so ŉ oortreding vermoed word.
Indien gevind word dat ŉ persoon hierdie beleid oortree, kan die persoon aangesê word om die kamp te verlaat.